
C^)uamquam mihi suasus sim 5 Viri specta- 
tissimi , javcnem inexpertum de praxi medica 
haud disserere posse, nisi praeceptis ad lectu- 
los aegrotantium jam traditis obtemperando , 
easque res seligendo, quibus minorem ambi- 
gaitatem inhaerere existimat : tamen etsi ar- 
duam valde argumentum pertractandum mihi 
proposuissem , opinatus sum, tyroni quoque li- 
cere investigationes ab aliis institutas in me- 
dium afferre, eas explicare ct observare qui- 
bus innitantur fundamentis, ut melius agendi 
rationes, more clinico, observatione et expe- 
rientia duce, innotescant. Nil est fortasse in 
praxi medica tam ambiguum, quam morborum 
columnae vertebralis ad diagnosim viam ster- 
nere; quum enim in infirmi conditione investi- 
ganda gravia phaenomena uni, vel alii visce- 
ri tribuantur (neque pathognomonica signa ap- 
parentia desunt ) haec nonnisi indirecte ad 
hoc viscus peraccidens affecto pertinent . Hoc 

non raro accidisse pluries compertuni fuit 
clinicorum plurimoram sententia ; quaproptcr 
non inutile judicavi. studium meum^ prout vi- 
res sufliciant , ad id conferre et in hac solcmni 
caeremonia hasce elucubrationcs publici juris 
facere. Vobis itaquc, Pracceptores sapicntissi- 
mi, meam imperitiam commendo, hosque di- 
scipuli gratissimi labores, qualescumque sinl, 
lubenti animo , precor, excipite. 

Stibstantia mollissima quae cercbrum ac ce- 
berellum constituit, quaeque in medutlam oblon- 
gatam veluti vidctur coarctata ab hac usque 
ad primam, vel secundam lumborum vertc- 
bram sub funicnli forma continiiat. ut mcdul- 
lam, sic dictam, spinalem constituat; haecqne 
medulla a prima vcl secunda lumborum verte- 
bra in varia filamenta dividitur, quorum linis 
ad ossis sacri extremum observatur: in hoc 
vero spatio caudam equinam anatomicorum for- 
mat. Haec substantia adiposa a tribus iisdem 
cerebri mcmbranis, dura matre scilicet, ara- 
chnoidea, et pia meninge, vel vasculari con- 
tenta, canalcra, qni tlieca vcrtebralis, sive rha- 
chidem sonat, implet; hic vero canalis a ver- 
tcbris ipsis constitutus , tribus componitur tex- 
tubus , periostio nempe , cartilaginibus , ossea- 
que spongiosa materie, in cujus penetralibus 
pinguis et vix non fluida substantia continetur. 

Filamentorum ncrvcorum triginta paria a 
medulla spinali incipiunt, vel potius in eandem 
desinunt, octo scilicet cervicalia, duodecim dor- 
salia, lumbalia quinque, totidemque sacralia 
et duplici insitione, (ot fdamenta ad mcdullam 
ipsam perveniunt. Haec omnia nervorum £Ia- 
raenta ex se aut nervi svmpatliici opc pcr 
vasa, rausculos et viscera , quae in collo, tho- 
race, atque abdomine continentur, distributa, 
vitae organicae praesunt: qua de causa, si 
morbosi aliquid in textubus organicis contin- 
gat, huic nervorum systemati subjectis , vel 
in medulla spinali a qua haec filamenta pro- 
cedunt, processus morbosi phaenomena, mu- 
tuo cxcrccre possunt: hinc nil mirum, si in 
praxi clinica morbi sedes nunc in medulla 
spinali , nunc in visceribus huic obnoxiis col- 
locetur, diagnosisque incerta non raro resul- 
tet, dum raorbosa phaenomcna aliquando in- 
ter se similia uno aliove in casu manifcsta 
fiunt. Et revera diaphragma, ani sphincter, 
musculi occipitis. colli, dorsales, lumbales, pe- 
ctorales, abdominales, artus superiores et in- 
feriores, cutis organon, pudenda, cvstis uri- 
naria nervos a medulla spinali repetunt; gan- 
gliorum vero ope et cum nervi magni sympa- 
thici surculis conjunctione proxime aut remo- 
te, medulla spinalis ipsa cum visceribus paene 

omnibns rationem habet. Qnod si considerc- 
mus substantiam atque membranas a cerebro 
ipso medullam spinalem accipere et cerebro 
etiam veluti nervosi systematis centro omnes 
organismi partes subjectas esse : illam ipsam 
quasi cerebri appendicem definiendo , nexum 
pergrandem constituimus , qno dato., magnum 
morbosorum symptomatum cliaos , phantasia 
nobis rcpraesentat . JNimis vero generalis haec 
considerandi methodus attcntionem aulugit , et 
mihi absit ordinis naturae abnormitatem sequi: 
ceteroquin sicuti capitis, totiusque organicae 
compagis fulcimentum columna vertcbralis si- 
stit, magni faciendae erunt rhachidis quales- 
cumque mutationes., ut motus vitia recte quo 
fieri potest interpretari possimus. Messis va- 
stissima mihi metenda paratur; qnapropter ar- 
gumenti cBfficaltatcm imminuere methodo ana- 
lytica conabor. - 

Sciendum primum est, multos csse morbos 
qui vel ab affectione primaria medullae pro- 
ficiscentes, vel influxum qucmdam in nervos, 
fluorum finis vel origo in ipsa medulla de- 
monstratur, exercentes, nna cum istius aflfe- 
ctione curriculum proprium percurrunt ita, ut 
diflicile sit protopathiam legitimam designarc. 
Exemplo sint exantliemata ac impctigines, in 
quiljus cutis conditionem a medullae spinalis 

laesione vel nervorum suorum pluries observa- 
tur pendere: thoracis aflectiones in genere^ 
nam aphonia, dyspnoea, cortlis palpitatio, spas- 
mata varia a laesione medullae spinalis pluri- 
Lus in circumstantiis originem ducunt: spas- 
mata musculorum abdominis, hujusque cavi- 
tatis viscerum abnormitas, motus etiam peri- 
staltici laesio , omnia non raro a laesione ner- 
vi sympathici, meduliae spinali communicata 
ac viceversa: aflectiones cystidis urinariae, or- 
ganorumque reproductionis in sexu priori ct 
sequiori, quoniam nervi eorumdem a medulla 
spinali proveniunt : tabes pulmonum et hcpa- 
tis: paralyses denique, artuum superiorum et 
saepissime inferiorum, quac vitium rhachialgi- 
cum pro fomite frequenter tenent. Si vero in- 
vestigationem ultra ferre velimus , febres ipsas 
mtermittentes simpliccs, nec non perniciosas 
magni intercostalis ope una cum medullae spi- 
nalis aflectione procedentes 9 facillime obser- 
varc poterimus . 

His praeroissis, ncmo est qui non videat, 
arduum maxime esse protopathicuni morbum 
a deuteropathico distinguere , si quando de co- 
lumnae vertebralis quacumque agatur aflectio- 
nc, vel de eadem saltem adsit suspicio. Ve- 
rum cnimvero, quamvis inficias ire non pos- 
sumus , multis ambagibus plenam csse diagno- 

sim, tamen causarum invcstigatione , ct mor- 
horum praegressorum anamnestica analvsi, ma- 
gnam possumus lucem afferrc. Interea nos ge- 
ncralia si^na usquc adhuc a clinica ohseryatio- 
ne desumpta producimus . 

Dolor in primis quo fcre omnes morhidae af- 
fectiones comitantur, quiquc, paucis cxccptis, 
circa raorbi se.lem pleramque ab acgro accusa- 
jtnr, in morhis columnac vertehralis, aliquando 
in spinac tractu, non raro ad costas , ad hra- 
chiar, ad ahdominis musculos, ad femur, ad 
lihiam, ad pcdis digitos circumscriptus repe- 
ritur. Hoc in plurimorum clinicorum scriptis 
invcnimus, et praxi quotidiana multoties con- 
firmatur. Hac itaquc rationc dolor ctiam in 
regionibus longinquis ah aegro accusatus, si 
hae regiones conscnsum ncrvorum cum medulla 
spinali tencant, siquc alia phaenomcna ah ana- 
lvsi deducta existant, potest quidem jure ad 
medullam ipsam spcctarc. 

Et stando, et horizontali modo decumhen- 
do, prouo vel supino corporc potest infirmus 
notiones uiaximi momenti de morho suo sup- 
pcdilare. Generatim loquendo suh columnae 
vertebralis afrectionibus augctur dolor in pri- 
mo casu. ; immuiuilur in secundo; hocque vcro 
repetendum crcdimus, stantc corpore, a mu- 
sculorum lahore qui columnam erigunt, vel ah 

eorum requic in aecubitu, nam ncrvorum sur- 
culi non pauci a medulla spinali derivantes in 
hosce musculos desinunt, hincque distensione 
atque rigiditate dolorem augere valcnt. Gene- 
ratim diximus, neque immerito, culcitrarum 
enim lanea materies calorcm nimis conservat, 
qui aliquando humorum omnium ad columnam 
dorsalem copiam majorem ducit , unde non 
raro dolor in horizontali decubitu augetur . 
Hoc signum tamen adjuvare potest, aegri i- 
psius sese movendi facultas imminuta, scilicet 
si horizontaliter degens , difficulter lateralem 
decubitum possit scligcre, ct ab uno ad aliud 
latus transire nequeat. 

Majoris certitudinis de medullae spinali» 
laesione signa haurire potest medicus ex sen- 
silitatis et irritabilitatis fonte. Artuum inferio- 
rum atque superiorum facultas sentiendi atque 
sese movendi sane pendet a nervorum fila- 
mentis quae directe a medulla spinali proce- 
dunt; et idcirco si pereat facultas motrix at- 
que simul anaesthesia infirmus laboret , id 
juod paralysim completam constituit, in ar- 
tuum regionibus, affectionem primariam in me- 
dulla spinali statuere possuraus, quae diagno- 
sis confirmatur ab aliis signis quibus rarissime 
caret hujusce morbi processus . 
Textus cartilaginci elasticitatem demonstra- 

runi physiologi , hancqne te\tus ipsins proprie- 
tatem sicnti et aliorum egt cognitio, rationi 
consonnm est . post iomnam et requiem ma- 
jorem vim exercere qnam post diei laborum- 
que curriculum, m iis praesertim qni san* cor- 
poris compage aeque ac juvenili aetate fruun- 
tur. Huic observationi clinicnm criteriimi sane 
Talidnm innititur ubi saltem suspicio de sp*- 
nae dorsalis affectione habeatur: cartila^ines 
enira intervertcbrales situm occupant inter u- 
nam aliaraquc vertebram prope foramina, ex 
quibus nervorum spinalium filamenta exeunt; 
hinc nil mirum si pbaenomena morbosa quae 
a nervorum spinalium compressione originem 
ducunt, post somnum ct requicm horizontali 
corpore habitam , leviora sirtt, horis antem 
vespcrtinis, post diei laborumque curriculum 
graviora . Ex observationibus pturimorum- con- 
stat, bumana corpora , juvenilia praecipue , 
manc quidcm post somni restaurationem in 
longitudinem angeri, id quod cartilaginum ela-* 
sticitatem probat : quoque vere pbaenomeno 
mere physiologico nervorum spinalium eom- 
pressio decrescit, morbosa decrescunt signa , 
et hinc patet aliud diagnoseos fundamentum. 

Haec sunt signa diagnostica inter praecipua, 
quae orctcnus aegrotantis, medicorum oculis 
a sagaciquc interrogatione colliguntnr ; minime 

vcro prosunt aliquo in casu ad medicum de 
vera morbi sede certiorcm reddcndum nisi il- 
le perspicaci actiologica investigatione causas 
cum eflectibus comparare queat. Modo reli- 
quum est ut medici attentio ad columnam ver- 
tebralem dirigatur, et ex locali investigatione 
aliquid certioris eruat. Hujusmodi investigatio 
fieri debet sub varia aegrotantis positione , 
stantc corpore incipienda prius, decumbente 
ipso, prono et ad utrumque latus converso 
perGcienda. Initium sumat medicus a primis 
vertebris ccrvicalibus , unamquamque verte- 
bram singillatim usque ad os tacrum videat, 
tangat: deinde ab osse sacro , ordine inverso, 
ascendat ad cervicem usque . Hoc modo quae- 
libet intumescentia visui, quilibet dolor ta» 
ctui patent, quin morbi sedes non nimis sit 
recondita. 

Habemus praeterca expcrimentum , quod 
quatuordecim abhinc annis Anglus quidam me- 
dicus Copeland publici juris fecit, obiter ve- 
ro ab eodem institutura. Si morbus spinae a 
vertebrarum laesione procedat, vel ad liiamen- 
ta nervorum , quae posterius a medulla ipsa 
exsurgunt , proxime pertineat, aliquid prod- 
esse potcst linteum duplicatum, triplicatum, 
quadruplicatumve fervente aqua madcfacere , 
illoque apophjses spinosas vcrtebrarum ascen* 

dcndo siniul per columnam ct descendendo 
langerc, eodemque tempore caute notare qucm 
sensum acgrotans ipse percipiat. Auctor as- 
seruit calorem hac ratione applicatum in Ter- 
tebris illaesis gratam sensationem producere , 
in illis e contra laesione quadam laborantibus 
vel morbi sedi proximis , ardorem snmmc mo- 
lestum eidem infirmo aflcrre. Quomodocnm- 
que res se babcat, boc facile experiraentum 
non parum ad diagnosim conferre polest. 

Maximi momenti est ad rectam bujusmodi 
morborum diagnosim institnendam inquirere, 
quae iisdem faveant circumstantiae nonniillae . 
Nobis esset pbysicum, mecbanicum, pbysio- 
logicum , patbologicum influxum considerare , 
contagiorum et vcnenorum inde actionem inve- 
stigare: binc nunc essct disserendum quomo- 
do conferre possint calor et frigus, internae 
externaeque laesiones. pletborica conditio par- 
tialis et universalis, motus nimius. nimia ve- 
nus, animi patbcmata, metastases, dyscrasia 
tcorbutica^ sypbilitica, et venena praecipue me- 
tallica: sed ne prolixa extra tempns discepta- 
tio fiat., breviter et in generc de omnibus ali- 
qua exponere conabiraur. 

Caloris et frigoris ratione babita, «scicndum 
est morbis colomnac vcrtebralis laborare pos- 
se eos praescrtim qui radiis solis quotidie abs- 

que mora sese exponunt., uti omnes qui co- 
lunt agros : nam Continuo clorsum calori prae- 
bent el ferc semper incurvati proprium munus 
exercent. Ratione inversa., faciii negotio prae- 
disponuntur illi qui aeri frigido , nocturno et 
ventis , stante corpore vel sedente , muneris 
proprii causa cxpositi sunt ; ita aurigac , mi- 
iites et nautae praecipue. Ad laesiones extcr- 
nas faciliimc nascituras conferre possunt iudns 
gladiatorius, pilae ludus sive sphaeromachia , 
equorum ascensus omnesque ludi violenti, in- 
concinni, pedestria itinera per vias inaequales, 
montuosas, iapidosas, ponderaque non idonea 
viribus. Ad internas vero pertinent summope- 
re aneurismatum et abscessuum infaustae se- 
quclae, quae vertebrarum erosionem produ- 
cere solent . 

Status plcthoricus arteriosus venosusve sit, 
in cranii, thoracis, vci abdominis vasis ma- 
joribus congestivam conditionem in illis quac 
ad mcdullam spinaiem spectant, inducere po- 
test, idque saepe saepius observandum occur- 
rit in iis qui habitu apoplectico sunt instru- 
cti. Vcneris nimiae infaustae sequciac sine ia- 
bore dcsumuntur, praecipue si anatomica ra- 
tione observemus, nervum spermaticum exter- 
num originem habere a primo et secundo pari 
ncrvorum lumbalium, nervumque pudendaiem 

superiorem a tertio et qnarto pari nrrvorum 
sacralium ortum ducere. Animi pathemata non- 
nulla influunt, siquidem paralyseos speciem in- 
ducunt : ailectus etiam animi , quales sunt me- 
lus et terror , ira , tristitia et alii quoquc ma- 
ximi sunt habendi. INimis metucndae metasta- 
ses sub morborum exanthematicorum curricu- 
lo enatae, uti sunt illae, quae in acmine mor- 
billortim, variolarum et scarlatinae occurrunt, 
quando hujusmodi exanthcmata nervosis, uti 
dicunt, stipantur phaenomenis: facile enim me- 
dulla spinalis corripitur, quoniara ncrvorum 
suorum opc cutis organo directe praeest. 

Dyscrasia scorbutica in qua vcnositas adau- 
cta ex phlebitidc lenta procedens observatur 
a mcdicis , morbis medullae spinalis ansara 
pracbcre potest, praxisque medica paralyseos 
exempla suppcditat in scorbuto et in pellagra, 
quae uti scorbuti species, sub scorbuti alpini 
nomiuc primis descripta fuit temporibus . Qui 
vero syphilitiea lue lahorarunt, fractura vi- 
rium. scminisque jactura et doloribus chroni- 
cis lumbalibus mcdullae laesionem quamdam 
repraesentant. 

Vencna deniquc ct pracsertim metallica, uti 
bydrargyrum, plumbum, cuprum, morbis me- 
dullae spinalis symbolam suam conferunt, si 
diuturno tcmpore parva dosi adhibita fuerint; 

quod si magna dosi, uti in veneficiis contin- 
git, ingesta sint, tunc phaenoincna paralv- 
seos medullae spinalis, suornmque nervorum 
neutiquam desunt , et veneficiorum historiae , 
fataliter plures, evidenter hoc confirmant. Me- 
dicus igitur in hac difficillima diagnosi ex om- 
nibus iis quae nisi influxum directum, hujus 
saltem suspicionem inducunt, elementa hau- 
ri.it . Bummaque patientia in dies magis magis- 
que investigare studcat, si comparatione in- 
stituta, causae eflectibus propriis rcspondeant. 

Qua potui diligentia pauca hacc, observa- 
tione atque experientia medicorum praesertim 
d uce , desumpta , ut Academicis legibus obtem- 
perarem, exposui, eoque simul, ut studii val- 
de utilc argumentum haberem. Si vero, quod 
probabile est, manca fuerit idearum exposi- 
tio, hoc lectores benevoli tribuant candidati 
neccssariae inexperientiae • 

In mortis processu omnium animalium prius 
pcrit vita sensifcra, irritabilis postea, et tan- 
dcm plastica. 

n. 

In animalibus cerebro a natura orbatis, et 
ad ganglionica spectantibus habetur quoddam 
centrum ganglionicum encephali vices gerens. 

ffl. 

Animalia quaecumque sjstemate nervoso per- 
fecto praedita, actionis centrum secundarium 
in unoquoque ganglio possident , quod impres- 
sionum densationi praeest. 

IV. 

Argumentum medicinae forensis magis in- 
ter omnia dubium est virginitas physica. 

V. 

Facies hippocratica signum non semper le- 
thale. 

